เดชอิศม์ ขาวทอง

เดชอิศม์ ขาวทอง  (เกิด 10 เมษายน พ.ศ. 2507)  เป็นนักการเมืองชาวไทย อดีตรัฐมนตรีช่วยว่าการกระทรวงสาธารณสุข และอดีตรัฐมนตรีช่วยว่าการกระทรวงมหาดไทย ในรัฐบาลแพทองธาร ชินวัตร อดีตเลขาธิการและรองหัวหน้าพรรคประชาธิปัตย์ ดูแลพื้นที่ภาคใต้ อดีตสมาชิกสภาผู้แทนราษฎรจังหวัดสงขลา และอดีตนายกองค์การบริหารส่วนจังหวัดสงขลาเดชอิศม์ ขาวทอง รองหัวหน้าพรรค-แม่ทัพปักษ์ใต้ ปชป.

 ประวัติ 
เดชอิศม์ เกิดเมื่อวันที่ 10 เมษายน พ.ศ. 2507 ที่ตำบลกำแพงเพชร อำเภอรัตภูมิ จังหวัดสงขลา เป็นบุตรนายเฟือน กับนางแก้ว ขาวทอง ด้านครอบครัวสมรสกับนางจาราณกุมารี กุมแก้ว และมีบุตรนอกสมรสกับนางสาวสุภาพร กำเนิดผล อดีตสมาชิกสภาผู้แทนราษฎรจังหวัดสงขลา เขต 6 รวมมีบุตร-ธิดา 6 คน อาทิเช่น วงศ์วชิระ ขาวทอง สมาชิกสภาผู้แทนราษฎรจังหวัดสงขลา เขต 5 ศักดิ์สิทธิ์ ขาวทอง สมาชิกสภาผู้แทนราษฎรจังหวัดสงขลา เขต 9

สำเร็จการศึกษาระดับปริญญาตรี ศิลปศาสตรบัณฑิต สาขารัฐศาสตร์ จากมหาวิทยาลัยรามคำแหง และระดับปริญญาโท รัฐประศาสนศาสตรมหาบัณฑิต จากสถาบันบัณฑิตพัฒนบริหารศาสตร์ นายเดชอิศม์ ขาวทอง

 งานการเมือง 
เดชอิศม์ เคยดำรงตำแหน่งทางการเมืองท้องถิ่น เช่นสมาชิกสภาองค์การบริหารส่วนจังหวัดสงขลา เขตอำเภอรัตภูมิ และนายกองค์การบริหารส่วนจังหวัดสงขลา​ผ่าวิชั่นนายกชาย เดชอิศม์ ขาวทอง การเมืองยุคใหม่ต้องเดินหน้าหมดเวลาขัดแย้ง เคยลงสมัครรับเลือกตั้งเป็นสมาชิกสภาผู้แทนราษฎรในสังกัดพรรคไทยรักไทย เมื่อปี พ.ศ. 2548 แต่ไม่ได้รับการเลือกตั้ง และย้ายมาสังกัดพรรคประชาธิปัตย์ ในปี พ.ศ. 2550 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกเมื่อ พ.ศ. 2562 สังกัดพรรคประชาธิปัตย์ 

ในปี 2564 เขาได้รับการแต่งตั้งให้เป็นรองหัวหน้าพรรคประชาธิปัตย์แทน นิพิฏฐ์ อินทรสมบัติเดชอิศม์ ขาวทอง รองหัวหน้าพรรค-แม่ทัพปักษ์ใต้ ปชป.

ในปี 2566 เขาได้รับการเลือกตั้งเป็นสมาชิกสภาผู้แทนราษฎรจังหวัดสงขลา สังกัดพรรคประชาธิปัตย์ ภายหลังการเลือกตั้งเขามีบทบาทในการพยายามนำพรรคประชาธิปัตย์เข้าร่วมรัฐบาลกับพรรคเพื่อไทย โดยการพบปะหารือกับทักษิณ ชินวัตร ในต่างประเทศหึ่ง!! “เดชอิศม์” บินพบ ”ทักษิณ” เพิ่มปชป.ร่วมซูเปอร์ดีล"เดชอิศม์" ยอมรับเจอ "ทักษิณ" ที่ฮ่องกงจริง! ชี้ ปชป. ควรร่วมรัฐบาล ต่อมาในการพิจารณาให้ความเห็นชอบบุคคลซึ่งสมควรได้รับแต่งตั้งเป็นนายกรัฐมนตรี ครั้งที่ 3 พรรคประชาธิปัตย์ได้มีมติให้สมาชิกสภาผู้แทนราษฎรของพรรค งดออกเสียงให้กับเศรษฐา ทวีสิน แต่ท้ายที่สุดเขากับสมาชิกในกลุ่มได้ลงมติสวนทางกับมติพรรคประชาธิปัตย์ โดยลงมติเห็นชอบให้เศรษฐาเป็นนายกรัฐมนตรี16 สส.ประชาธิปัตย์ แหกมติพรรค โหวตนายก “เศรษฐา ทวีสิน”

 สมาชิกสภาผู้แทนราษฎร 
เดชอิศม์ ขาวทอง ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสงขลา สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสงขลา สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๕, ๒๐ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๐, ๒๒ มกราคน ๒๕๖๔

 อ้างอิง 

หมวดหมู่:บุคคลจากอำเภอรัตภูมิ
หมวดหมู่:นักการเมืองจากจังหวัดสงขลา
หมวดหมู่:สมาชิกสภาผู้แทนราษฎรจังหวัดสงขลา
หมวดหมู่:นายกองค์การบริหารส่วนจังหวัดสงขลา
หมวดหมู่:พรรคไทยรักไทย
หมวดหมู่:เลขาธิการพรรคประชาธิปัตย์
หมวดหมู่:นักการเมืองพรรคประชาธิปัตย์
หมวดหมู่:พรรคกล้าธรรม
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.